**Αθήνα:** 17.07.2020

**Αρ. Πρωτ.:** 965

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άμεσες αλλαγές στην Πρόσκληση για τα ΚΔΑΠ-ΜΕΑ!**

Την άμεση διόρθωση της Πρόσκλησης για τα ΚΔΑΠ – ΜΕΑ και τους βρεφονηπιακούς σταθμούς [ζητά με επιστολή της η ΕΣΑμεΑ από το υπουργείο Εργασίας](https://www.esamea.gr/our-actions/ypeka/4896-mesi-diorthosi-tis-yp-arith-prot-9549-16-07-2020-prosklisis-ekdilosis-endiaferontos-gia-tin-ylopoiisi-praxeon-sto-plaisio-tis-drasis-enarmonisi-oikogeneiakis-kai-epaggelmatikis-zoisa-periodoy-2020-2020). Στη συγκεκριμένη Πρόσκληση, που δημοσιεύθηκε χθες από την ΕΕΤΑΑ, αναφέρεται ότι τα ΚΔΑΠ - ΜΕΑ δεν μπορούν να συμμετέχουν στη δράση με περισσότερες της μιας οκτάωρης βάρδιας (βλ. σελίδα 16).

Για την Ε.Σ.Α.μεΑ. η συγκεκριμένη πρόβλεψη οδηγεί σε νέους αποκλεισμούς σε βάρος των ατόμων με αναπηρία και των οικογενειών τους, εάν ληφθεί υπόψη ότι ο αριθμός των ΚΔΑΠ-ΜΕΑ δεν μπορεί να καλύψει τις υφιστάμενες ανάγκες και η λειτουργία διπλής βάρδιας από τη δική τους πλευρά συνιστά λύση ανάγκης.

Αξίζει να επισημανθεί ότι η Ε.Σ.Α.μεΑ. είχε ζητήσει να συμμετάσχει στη διαβούλευση για την κατάρτιση της σχετικής ΚΥΑ και Πρόσκλησης Εκδήλωσης Ενδιαφέροντος, δυστυχώς όμως αυτό δεν λήφθηκε υπόψη με αποτέλεσμα τη συμπερίληψη της προαναφερθείσας πρόβλεψης, η οποία αγνοεί τις ανάγκες των ατόμων με αναπηρία και των οικογενειών τους επί τη βάσει του υφιστάμενου αριθμού των ΚΔΑΠ ΜΕΑ στη χώρα.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |